**OBRAZAC STATUTA UMJETNIČKE ORGANIZACIJE**

Na temelju članka 11. i 12., Zakona o pravima samostalnih umjetnika i poticanju kulturnog i umjetničkog stvaralaštva („Narodne novine“, broj 43/96 i 44/96) osnivači umjetničke organizacije

Ime i prezime, adresa, OIB

Ime i prezime, adresa, OIB

prihvatili su dana , godine:

S T A T U T

UMJETNIČKE ORGANIZACIJE

Članak 1.

Ovim Statutom uređuju se: naziv umjetničke organizacije, sjedište umjetničke organizacije, pečat, djelatnost umjetničke organizacije, način obavljanja djelatnosti, predstavljanje i zastupanje, stjecanje i prestanak članstva, način upravljanja, međusobni odnosi članova, stjecanje imovine i odgovornost za obveze umjetničke organizacije te prestanak rada umjetničke organizacije i raspodjela njezine imovine.

Članak 2.

Naziv umjetničke organizacije je:

Skraćeni naziv:

Članak 3.

Sjedište umjetničke organizacije:

Članak 4.

Pečat umjetničke organizacije je:

Unutar pečata ispisan je tekst:

Osim pečata umjetnička organizacija ................. upotrebljavat će i logotip čiji izgled i sadržaj utvrđuje (umjetnički voditelj ili osnivači i članovi svojom odlukom).

Članak 5.

Umjetnička organizacija ................... je neprofitna pravna osoba i može obavljati samo umjetničku djelatnost za koju je registrirana.

Djelatnost umjetničke organizacije ……………….. je: pripremanje i izvođenje glazbeno scenskih djela, kazališnih predstava i obavljanje drugih poslova koji su potrebni za ostvarivanje programa umjetničke organizacije.

Članak 6.

Umjetničku organizaciju ...........................predstavlja i zastupa umjetnički voditelj.

Umjetnički voditelj odgovoran je za rad i djelovanje umjetničke organizacije.

Umjetničkog voditelja biraju članovi umjetničke organizacije većinom glasova.

Likvidator zastupa umjetničku organizaciju u postupku likvidacije te se otvaranjem likvidacijskog postupka upisuje u Registar umjetničkih organizacije do okončanja postupka likvidacije i brisanja umjetničke organizacije iz Registra, ukoliko dođe do postupka likvidacije umjetničke organizacije.

Likvidatora umjetničke organizacije imenuju svi članovi umjetničke organizacije većinom glasova.

Članak 7.

Umjetnički voditelj može dati drugoj osobi pisanu punomoć za sklapanje određenih vrsta poslova i poduzimanja drugih pravnih radnji.

Punomoćnik može zastupati samo u granicama ovlasti iz punomoći.

Članak 8.

Članovi Umjetničke organizacije ………………. su umjetnici.

Međusobni odnosi članova umjetničke organizacije ................. uređuju se posebnim ugovorom.

Članak 9.

Umjetnička organizacija ................... može angažirati tehničko, pomoćno osoblje i vanjske suradnike potrebne za ostvarivanje umjetničkih djela iz programa.

Međusobna prava i obaveze ..............i tehničkog, pomoćnog osoblja i vanjskih suradnika uređuju se posebnim ugovorom.

Članak 10.

Sredstva za rad osiguravaju se iz:

prihoda ostvarenih obavljanjem svoje djelatnosti

darova i sponzorstava

iz proračuna Republike Hrvatske i jedinica lokalne i područne (regionalne) samouprave

drugih dopuštenih načina.

Umjetnička organizacija ...........odgovara za obveze svojom imovinom.

Članak 11.

Umjetnička organizacija .......prestaje s radom u sljedećim slučajevima:

odlukom osnivača o prestanku postojanja umjetničke organizacije

u drugim slučajevima predviđenim zakonom.

Rješenje o prestanku postojanja umjetničke organizacije donosi Ministarstvo kulture, te se istim rješenjem određuje i njezino brisanje iz registra.

Članak 12.

Posebnim ugovorom između osnivača odredit će se povrat imovine koju su njezini osnivači unijeli u umjetničku organizaciju i to u slučaju prestanka članstva nekog od njih ili prestanka postojanja umjetničke organizacije.

Članak 13.

Ovaj statut stupa na snagu danom upisa umjetničke organizacije u Registar umjetničkih organizacija pri Ministarstvu kulture, kojim umjetnička organizacija stječe pravnu osobnost i počinje s radom.

Osnivači: